Document ID: 31999R0026

ΚΑΝΟΝΙΣΜΟΣ (ΕΚ) αριθ. 26/1999 ΤΟΥ ΣΥΜΒΟΥΛΙΟΥ της 21ης Δεκεμβρίου 1998 για τη θέσπιση αυτόνομων και μεταβατικών μέτρων για τις ευρωπαϊκές συμφωνίες με την Εσθονία, τη Λετονία και τη Λιθουανία αναφορικά με ορισμένα μεταποιημένα γεωργικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, για όσον χρόνο εκκρεμεί η προσαρμογή του πρωτοκόλλου αριθ. 2 των ευρωπαϊκών συμφωνιών που έχουν συναφθεί με την Εσθονία, τη Λετονία και τη Λιθουανία (1), εκδόθηκε ο κανονισμός (ΕΚ) αριθ. 2621/97 (2), διά του οποίου διατηρείται ισχύων μέχρι 31 Δεκεμβρίου 1998 ο βαθμός της χορηγηθείσας προτίμησης, προς αντιστάθμιση τυχόν στρεβλωτικών επιπτώσεων επί των εξαγωγών των υπόψη χωρών προς την Κοινότητα, ως αποτέλεσμα της εφαρμογής των αποτελεσμάτων του Γύρου της Ουρουγουάης 7
ότι, για όσο χρόνο εκκρεμεί η έγκριση βελτιωμένων παραχωρήσεων προς την Εσθονία, τη Λετονία και τη Λιθουανία από τις αντίστοιχες κοινές επιτροπές, ο κανονισμός (ΕΚ) αριθ. 2621/97 θεσπίζει νέες παραχωρήσεις σε προσωρινή και αυτόνομη βάση 7
ότι έχουν ήδη ολοκληρωθεί οι διαπραγματεύσεις με τις υπόψη χώρες για τη σύναψη πρωτοκόλλων προσαρμογής των εμπορικών πτυχών των ευρωπαϊκών συμφωνιών, στο εξής «πρωτόκολλα προσαρμογής», και ότι έχουν ήδη μονογραφηθεί τα νέα πρωτόκολλα αριθ. 2 7 ότι βρίσκονται υπό εξέλιξη οι διαδικασίες για την επίσημη έγκριση των πρωτοκόλλων προσαρμογής 7 ότι, με βάση το χρονοδιάγραμμα επίσημης έγκρισης, ενδέχεται να μην τεθούν σε ισχύ τα πρωτόκολλα προσαρμογής με όλες τις υπόψη χώρες την 1η Ιανουαρίου 1999 7 ότι συνιστάται συνεπώς να προβλεφθεί παράταση της ισχύος των παραχωρήσεων σε αυτόνομη βάση μέχρι τις 31 Δεκεμβρίου 1999,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από 1ης Ιανουαρίου μέχρι 31 Δεκεμβρίου 1999, τα εμπορεύματα καταγωγής Λιθουανίας του παραρτήματος Ι υπόκεινται σε ετήσιες δασμολογικές ποσοστώσεις και προτιμησιακούς δασμούς, όπως εμφαίνεται στο ίδιο αυτό παράρτημα. Τα βασικά ποσά που πρέπει να λαμβάνονται υπόψη για τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται για εισαγωγές προς την Κοινότητα εμφαίνονται στο παράρτημα ΙΙ.
2. Από 1ης Ιανουαρίου μέχρι 31 Δεκεμβρίου 1999, τα εμπορεύματα καταγωγής Λετονίας του παραρτήματος ΙΙΙ υπόκεινται σε ετήσιες δασμολογικές ποσοστώσεις και προτιμησιακούς δασμούς, όπως εμφαίνεται στο ίδιο αυτό παράρτημα. Τα βασικά ποσά που πρέπει να λαμβάνονται υπόψη για τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται για εισαγωγές προς την Κοινότητα εμφαίνονται στο παράρτημα ΙΙ.
3. Από 1ης Ιανουαρίου μέχρι 31 Δεκεμβρίου 1999, τα εμπορεύματα καταγωγής Εσθονίας του παραρτήματος IV υπόκεινται σε ετήσιες δασμολογικές ποσοστώσεις και προτιμησιακούς δασμούς, όπως εμφαίνεται στο ίδιο αυτό παράρτημα. Τα βασικά ποσά που πρέπει να λαμβάνονται υπόψη για τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται για εισαγωγές προς την Κοινότητα εμφαίνονται στο παράρτημα ΙΙ.
Άρθρο 2
1. Οι παραχωρήσεις που εφαρμόζονται στο εμπόριο μεταποιημένων γεωργικών προϊόντων, οι προβλεπόμενες στα πρωτόκολλα προσαρμογής που έχουν συναφθεί με τις χώρες του άρθρου 1, αντικαθιστούν τις παραχωρήσεις τις προβλεπόμενες στα αντίστοιχα παραρτήματα του παρόντος κανονισμού:
α) από 1ης Ιανουαρίου 1999, για τις χώρες εκείνες των οποίων τα πρωτόκολλα προσαρμογής βρίσκονται ήδη σε ισχύ κατά την ημερομηνία αυτή και
β) αρχής γενομένης από την ημερομηνία έναρξης ισχύος του αντίστοιχου πρωτόκολλου προσαρμογής, για τις χώρες εκείνες των οποίων τα πρωτόκολλα προσαρμογής θα τεθούν σε ισχύ μετά την 1η Ιανουαρίου 1999.
2. Οι λεπτομέρειες εφαρμογής των μέτρων που προβλέπονται στον παρόντα κανονισμό ισχύουν επίσης και για τα αντίστοιχα μέτρα που προβλέπονται στα πρόσθετα πρωτόκολλα.
Άρθρο 3
Η Επιτροπή διαχειρίζεται τις ποσοστώσεις των παραρτημάτων Ι, ΙΙΙ και IV του παρόντος κανονισμού σύμφωνα με τις διατάξεις του κανονισμού (ΕK) αριθ. 1460/96 της Επιτροπής, της 25ης Ιουλίου 1996, για τη θέσπιση των λεπτομερειών εφαρμογής των καθεστώτων προτιμησιακών συναλλαγών που εφαρμόζονται σε ορισμένα προϊόντα που προκύπτουν από τη μεταποίηση γεωργικών προϊόντων, κατά την έννοια του άρθρου 7 του κανονισμού (ΕK) αριθ. 3448/93 του Συμβουλίου (3).
Άρθρο 4
Ο παρών κανονισμός τίθεται σε ισχύ την τρίτη ημέρα από τη δημοσιεύσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από 1ης Ιανουαρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1998.

Labels: 3
15
17
18